#  Icon  Description automatically generated

# Operater kamere i video montažer

|  |  |
| --- | --- |
| **Pozicija**  | Operater kamere i video montažer |
| **Period zapošljavanja (Od – Do)** | Januar-Februar 2022 | 31 jul 2026 |
| **Lokacija**  | Priština  |

**O KCSF-u**

Kosovska fondacija za civilno društvo (KCSF) je vodeća organizacija u pružanju podrške građanskim inicijativama na Kosovu od 1998. godine. KCSF obezbeđuje sredstva za civilno društvo putem naprednih mehanizama i sistema za dodelu grantova, gradi kapacitete i znanje za sektor preko KCSF Centra, kao i štiti i promoviše prostor za građanstvo i okruženje za delovanje civilnog društva na Kosovu i šire, kroz istraživanje politika, zastupanje i mobilizaciju sektora. KCSF veruje da je snažno civilno društvo sa istinitim uključivanjem građana u njihov rad ključni element za inkluzivno, transparentno i odgovorno upravljanje, koje doprinosi transformaciji Kosova u demokratsko društvo sa perspektivom evropskih integracija i sa vidnim društveno-ekonomskim napredovanjem.

**Program za angažovanje građana (CEA)**

Program za angažovanje građana (CEA) je petogodišnji program Kosovske fondacije za civilno društvo (KCSF) koji finansira Agencija Sjedinjenih Država za međunarodni razvoj (USAID). Program će podržati brojne aktivnosti usmerene na poboljšanje odnosa civilnog društva sa građanima, saradnju unutar sektora i sa drugim sektorima, kao i diversifikaciju resursa civilnog društva izvan stranih donatorskih sredstava kako bi se ojačalo učešće u donošenju odluka, transparentnost i odgovornost javnih institucija i OCD prema javnosti.

Na osnovu dugogodišnjeg iskustva i stručnosti KCSF-a u razvoju civilnog društva, uključujući nove pristupe usmerene na povezivanje organizacija civilnog društva sa građanima Kosova, i u saradnji sa lokalnim i međunarodnim organizacijama, CEA će doprineti postizanju sledećih ciljeva:

Cilj 1 - Osnažiti saradnju civilnog društva sa građanima Kosova, promovisati aktiviranje zajednice i povećati zahteve za odgovornošću.

Cilj 2: Uspostaviti partnerstva unutar i između sektora i unaprediti poverenje između OCD, građana, privatnog sektora i javnih institucija.

Cilj 3: OCD sa naprednim saznanjem i veštinama kako bi koristili poboljšani pravni okvir i razvijaju kulturu podrške neprofitnim aktivnostima iz lokalnih izvora i iz resursa dijaspore.

**O poziciji**

Operater kamere i video montažer biće odgovoran za vođenje, upravljanje i implementaciju kreativnih aspekata multimedijalnih proizvoda koji će biti proizvedeni u okviru programa. On/ona će identifikovati mogućnosti za prezentaciju kroz multimedijalne proizvode, snimanje terenskih događaja, fotografije i post-produkciju realizovanih video snimaka/zapisa.

**Dužnosti i odgovornosti**

* Planira, sprovodi i koordinira implementaciju multimedijalnih proizvoda i proizvodnih aktivnosti u okviru Programa građanskog angažovanja (CEA);
* U saradnji sa Ekspertom za vezu i mobilizaciju građana i Ekspertom za odnose sa javnošću/komunikaciju, identifikovati mogućnosti za promovisanje rezultata programa;
* Odgovoran je za kreativni aspekt planiranja i implementacije multimedijalnih proizvoda;
* Osmišljava, usmerava i realizuje video zapise, fotografije programskih aktivnosti ili drugih programskih inicijativa;
* Integriše i spaja različite klipove, uključujući audio i titlove za predstavljanje i promociju programskih aktivnosti i korisnika programa;
* U saradnji sa Ekspertom za vezu i mobilizaciju građana, Ekspertom za odnose sa javnošću/komunikacijom i grafičkim dizajnerom, vrši stalnu identifikaciju mogućnosti za predstavljanje i promociju programa kroz multimedijalne proizvode, uključujući kratke dokumentarne filmove, priče o uspehu, video i audio snimke za prezentacije na društvenim mrežama itd.;
* U saradnji sa Ekspertom za komunikaciju i mobilizaciju građana, Ekspertom za odnose sa javnošću/komunikaciju, izrađuje i uređuje skripte za video proizvode i odgovoran je za odabir najboljih produkcijskih ideja;
* Sarađuje sa Ekspertom za vezu i mobilizaciju građana i Ekspertom za odnose sa javnošću/komunikaciju radi efektivne implementacije plana komunikacije programa;
* Doprinosi upravljanju društvenim mrežama i programskim onlajn kampanjama.

**Kvalifikacije**

* Najmanje tri godine iskustva u radu kao kamerman, i drugim pratećim alatima za kreiranje audio-vizuelnih sadržaja i video montažu;
* Odlično poznavanje korišćenja kamere i drugih pratećih alata za kreiranje audio-vizuelnih sadržaja;
* Odlično poznavanje i iskustvo u korišćenju programa za montažu video i audio zapisa, programa za efekte video zapisa i drugo (Adobe Premiere ili neki drugi sličan softver);
* Odlična sposobnost vođenja i proizvodnje audio-vizuelnog sadržaja visokog kvaliteta, uključujući identifikaciju i angažovanje spoljnih strana za specifične zadatke;
* Poseduje dobre kreativne veštine, kreativnost i originalnost u proizvodnji proizvoda;
* Odlične organizacione sposobnosti;
* Dobro poznavanje engleskog jezika.

Iako su gore navedene kvalifikacije obavezne, poželjno je da kandidati takođe poseduju:

* Diplomu osnovnih studija ili profesionalnu sertifikaciju u oblasti novinarstva, kamermana, video produkcije ili sličnih oblasti;
* Direktno iskustvo sa ili kao podrška organizacijama civilnog društva i građanskim inicijativama;
* Vozačka dozvola B kategorije.

**Kako se prijaviti (kako aplicirati)**

Potrebna dokumenta prilikom prijavljivanja:

* CV, uz tri kontakta kao reference
* Portfolio izvedenih radova
* Motivaciono pismo u kojem se naglašava vaše iskustvo i znanje o datoj poziciji

Gore navedena dokumenta treba poslati na emajl adresu aplikimi@kcsfoundation.org najkasnije do **9. januara 2022**. godine. U prvoj fazi prijave nisu potrebne nikakve dodatne informacije ili dokumenti.

Bezbednost podataka i principi privatnosti su nam važni. Mi ćemo tretirati vaše podatke u najstrožem poverenju.

KCSF ima za cilj da zaposli operater kamere i video montažer sa pola radnog vremena, počevši od januara ili februara 2022. godine. Okruženje i radni uslovi su odlični, a plaćanje se vrši u zavisnosti od izabranog kandidata/kandidatkinje.

Biće kontaktirani samo kandidati koji uđu u uži izbor. U zavisnosti od kvaliteta prijava/aplikacija i broja kandidata koji uđu u uži izbor, KCSF može zahtevati od kandidata/kandidatkinja koji uđu u uži izbor da prođu dodatne testove i/ili intervjue.

U nedostatku odgovarajućih aplikacija, KCSF zadržava pravo da ne izabere nijednog od predloženih kandidata.

KCSF je organizacija koja ceni različitost osoblja, posvećena je nediskriminaciji i obezbeđuje jednak tretman svih kandidata tokom procesa zapošljavanja, bez predrasuda, bez obzira na polnu pripadnost, rasu, veru, godine, nacionalnost, seksualnu orijentaciju, bračni status, mesto stanovanja, posebne potrebe ili boje.